CELEX: 32021R0028
Language: et
Date: 2021-01-14 00:00:00
Title: Komisjoni rakendusmäärus (EL) 2021/28, 14. jaanuar 2021, millega muudetakse nõukogu määrust (EÜ) nr 1362/2000 Mehhikost pärit banaanide suhtes kehtestatud liidu tariifikvoodi osas

15.1.2021   
               
               
                  ET
               
               
                  Euroopa Liidu Teataja
               
               
                  L 12/1
               
            
         KOMISJONI RAKENDUSMÄÄRUS (EL) 2021/28,
         14. jaanuar 2021,
         millega muudetakse nõukogu määrust (EÜ) nr 1362/2000 Mehhikost pärit banaanide suhtes kehtestatud liidu tariifikvoodi osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 29. juuni 2000. aasta määrust (EÜ) nr 1362/2000, millega rakendatakse ühenduses Euroopa Ühenduse ja Mehhiko Ühendriikide vahelist kaubandust ja kaubandusega seotud küsimusi käsitleva vahelepingu alusel moodustatud ühisnõukogu otsusega nr 2/2000 ettenähtud tariifisätted, (1) eriti selle artiklit 4,
         ning arvestades järgmist:
         
                     (1)
                  
                  
                     Selleks et võtta arvesse Horvaatia ühinemist Euroopa Liiduga 1. juulil 2013, sõlmis nõukogu oma otsusega (EL) 2019/573 (2) Euroopa Liidu ja selle liikmesriikide nimel ühelt poolt Euroopa Ühenduse ja selle liikmesriikide ning teiselt poolt Mehhiko Ühendriikide vahelisele majanduspartnerlust, poliitilist kooskõlastamist ja koostööd käsitlevale lepingule lisatud kolmanda lisaprotokolli, (3) mis kirjutati alla 27. novembril 2018 ning jõustus 1. märtsil 2020.
                  
               
                     (2)
                  
                  
                     Otsusega (EL) 2019/104 (4) kiitis nõukogu heaks seisukoha, mis tuleks võtta Euroopa Liidu nimel ühelt poolt Euroopa Ühenduse ja selle liikmesriikide ning teiselt poolt Mehhiko Ühendriikide vahelise majanduspartnerlust, poliitilist kooskõlastamist ja koostööd käsitleva lepingu alusel loodud ühisnõukogus seoses vajalike lepingu muudatustega, et võtta arvesse Horvaatia Vabariigi ühinemist Euroopa Liiduga.
                  
               
                     (3)
                  
                  
                     ELi-Mehhiko ühisnõukogu otsusega (EL) 1/2020 (5) on ette nähtud suurendada liidu tariifikvooti Mehhikost pärit värskete banaanide vabasse ringlusse lubamiseks liidus.
                  
               
                     (4)
                  
                  
                     Seepärast tuleks määrust (EÜ) nr 1362/2000 muuta, et suurendada tariifikvooti, mis on kehtestatud ELi-Mehhiko ühisnõukogu otsusega nr 1/2020. Arvestades seda, et banaanide tariifikvoot on 2020. aastaks ammendatud, tuleks selle aasta täiendavale mahule anda eraldi tariifikvoodi järjekorranumber.
                  
               
                     (5)
                  
                  
                     Selleks et vältida tarbetuid viivitusi kõnealuse tariifikvoodi kohaldamisel, peaks käesolev määrus jõustuma võimalikult kiiresti ja seda tuleks kohaldada tagasiulatuvalt alates kolmandast päevast pärast ELi-Mehhiko ühisnõukogu otsuse nr 1/2020 avaldamist Euroopa Liidu Teatajas.
                  
               
                     (6)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1362/2000 lisa muudetakse järgmiselt.
            
                        1)
                     
                     
                        Rida 09.1834 asendatakse järgmisega:
                        
                                    Jrk nr
                                 
                                 
                                    CN-kood
                                 
                                 
                                    Kirjeldus
                                 
                                 
                                    Aasta tariifikvoodi maht (netokaal, kui ei ole teisiti kindlaks määratud)
                                 
                                 
                                    Tariifikvoodi tollimaks (vähendamise %)
                                 
                              
                                    „09.1834
                                 
                                 
                                    0803 90 10 
                                 
                                 
                                    Värsked banaanid (v.a jahubanaanid)
                                 
                                 
                                    31. detsembrini 2020
                                    2 000  tonni;
                                    1. jaanuarist 2021
                                    2 010  tonni
                                 
                                 
                                    Kohaldatakse kindlasummalist tollimaksu“
                                 
                              
                  
                        2)
                     
                     
                        Ridade 09.1834 ja 09.1847 vahele lisatakse järgmine rida:
                        
                                    Jrk nr
                                 
                                 
                                    CN-kood
                                 
                                 
                                    Kirjeldus
                                 
                                 
                                    Aasta tariifikvoodi maht (netokaal, kui ei ole teisiti kindlaks määratud)
                                 
                                 
                                    Tariifikvoodi tollimaks (vähendamise %)
                                 
                              
                                    „09.1838
                                 
                                 
                                    0803 90 10 
                                 
                                 
                                    Värsked banaanid (v.a jahubanaanid)
                                 
                                 
                                    13. augustist 2020
                                    31. detsembrini 2020
                                    10 tonni
                                 
                                 
                                    Kohaldatakse kindlasummalist tollimaksu“
                                 
                              
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 13. augustist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. jaanuar 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 157, 30.6.2000, lk 1.
         
            (2)  Nõukogu 8. aprill 2019. aasta otsus (EL) 2019/573 ühelt poolt Euroopa Ühenduse ja selle liikmesriikide ning teiselt poolt Mehhiko Ühendriikide vahelisele majanduspartnerlust, poliitilist kooskõlastamist ja koostööd käsitlevale lepingule Horvaatia Vabariigi Euroopa Liiduga ühinemise arvesse võtmiseks lisatud kolmanda lisaprotokolli Euroopa Liidu nimel sõlmimise kohta (ELT L 100, 11.4.2019, lk 3).
         
            (3)  ELT L 325, 20.12.2018, lk 3.
         
            (4)  Nõukogu 22. mai 2018. aasta otsus (EL) 2019/104 Euroopa Liidu nimel ühelt poolt Euroopa Ühenduse ja selle liikmesriikide ning teiselt poolt Mehhiko Ühendriikide vahelise majanduspartnerlust, poliitilist kooskõlastamist ja koostööd käsitleva lepingu alusel moodustatud ELi-Mehhiko ühisnõukogus võetava seisukoha kohta seoses ühisnõukogu otsuste nr 2/2000 ja nr 2/2001 muutmisega, et võtta arvesse Horvaatia Vabariigi ühinemist Euroopa Liiduga (ELT L 21, 24.1.2019, lk 23).
         
            (5)  ELi-Mehhiko ühisnõukogu 31. juuli 2020. aasta otsus nr 1/2020, millega muudetakse otsust nr 2/2000 [2020/1180], ELT L 259, 10.8.2020, lk 40.